**VÁLLALKOZÁSI SZERZŐDÉS tervezet**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Dr. Varga Borbála ügyvezető

Telefonszáma: +36-27/510-107

(a továbbiakban: **Megrendelő),** mint megrendelő,

másrészt a **\*nyertes ajánlattevő neve**

Székhely:

Cégjegyzékszám:

Adószám:

Bankszámlaszáma:

Képviselője:

(a továbbiakban: **Vállalkozó),** mint vállalkozó

(Megrendelő és Vállalkozó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **ELŐZMÉNYEK**
2. Megrendelő beszerzési eljárást indított ki 2023. február 03. napján „**Gépjármű szerviz szolgáltatás beszerzése**” elnevezéssel.
3. Felek jelen szerződést a beszerzési eljárás során közölt végleges feltételek, a beszerzési eljárásban kiadott szerződéstervezet és a nyertes ajánlata alapján kötik meg.
4. A fenti beszerzési eljárás során a beérkezett ajánlatok értékelését követően a Megrendelő a Vállalkozó ajánlatát fogadta el nyertes ajánlatként így Felek a törvényes határidőn belül szerződést (továbbiakban: Szerződés) kötnek egymással.
5. **SZERZŐDÉST ALKOTÓ DOKUMENTUMOK**
6. **Szerződéses okmányok:**

Felek kijelentik, hogy teljes megállapodásukat nem kizárólag jelen Szerződés törzsszövege tartalmazza. A beszerzési eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részeit képezik annak ellenére, hogy fizikailag nem kerülnek csatolásra ahhoz (továbbiakban: Szerződéses Okmányok).

* 1. **A Szerződéses Okmányokat az alábbi iratok alkotják:**
* Szerződés törzsszövege,
* Kiegészítő tájékoztatásra adott ajánlatkérői válaszok (amennyiben erre sor került);
* Ajánlatkérő Dokumentumok;
* Vállalkozó, mint nyertes ajánlattevő ajánlata.

A Felek rögzíti, hogy a fenti okiratok akkor is a Szerződés részét képezi, ha fizikailag nem kerülnek a Szerződéshez csatolásra. A fizikai csatolás hiánya nem képezi jogi akadályát annak, hogy a végleges feltételeket jelen Szerződéssel együtt alkalmazzák Felek.

* 1. **Szerződéses Okmányok értelmezése:**

A Szerződéses Okmányok közötti, vagy azokon belüli, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.

1. **SZERZŐDÉS TÁRGYA**
   1. Megrendelő a Szerződés aláírásával megrendeli, Vállalkozó pedig a Szerződés aláírásával elvállalja az Ajánlati dokumentációban és nyertes ajánlattevő ajánlatában (1. és 2. számú melléklet) meghatározott feladatok ellátását (továbbiakban: **Feladat**).
   2. Vállalkozó a Szerződés teljesítését Megrendelő által rendelkezésre bocsátott dokumentumok, Vállalkozó nyertes ajánlata és Megrendelő utasításai szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.
   3. Felek rögzítik, hogy jelen Szerződés tárgyát oszthatatlannak tekintik.
   4. Felek rögzítik, hogy jelen szerződés opciós tételt nem tartalmaz.
   5. A Megrendelő a jelen szerződés keretében végzendő munkálatokat járművenként egyedileg rendeli meg, a Felek által e célra rendszeresített megrendelőlapon.
   6. Vállalkozó a megrendelést 1 munkanapon belül köteles visszaigazolni a várható vállalkozói díj megjelölésével. Vállalkozó igénye szerint, Megrendelő köteles biztosítani a gépjármű megtekintésének lehetőségét a saját telephelyén.
   7. Vállalkozó ajánlatát a Megrendelő képviselőjének jóvá kell hagynia, Vállalkozó a munkavégzést csak azt követően kezdheti meg, amely egyben a javítási határidő kezdetét is jelenti. Ez minősül a megrendelés megtételének.
   8. A javítás tényleges díja adott megrendelés viszonylatában a megrendelőlapon megjelölt várható javítási díjtól maximálisan 10%-ban térhet el. Az eltérés okáról, felmerülésének körülményeiről haladéktalanul, de legkésőbb a javítás befejezéséig a Megrendelőt tájékoztatni szükséges. E feletti várható eltérés esetén Vállalkozónak újra jóvá kell hagyatnia Megrendelővel a megrendelést.
   9. A Megrendelő az érintett gépkocsit saját alkalmazottjával közvetlenül a Vállalkozó telephelyére szállítja, vagy Vállalkozó a gépkocsit a bejelentést követően egyeztetett időpontban Megrendelő telephelyén veszi át, és annak saját telephelyre történő oda- és visszaszállításáról díjmentesen gondoskodik. Ez utóbbi esetben a kárveszélyviselést a Vállalkozót terheli az átadás időpontjától.
   10. A Felek megállapodnak abban, hogy az érintett gépjármű átadásakor a Megrendelő által biztosított és kitöltött, a Felek által e célra rendszeresített átadólap készül, melyet mind a Megrendelő, mind a Vállalkozó képviselője aláír.
   11. Megrendelő köteles az előírásoknak megfelelően elvégzett munkát átvenni és a munkalapon ezt igazolni, továbbá az igazoltan elvégzett szolgáltatás ellenértékét megfizetni.
   12. Megrendelő köteles a javításhoz szükséges dokumentációkat, adatlapokat biztosítani. Ennek érdekében Megrendelő a Vállalkozó kérésére minden, a munkához kapcsolódó, kizárólag nála fellelhető információt biztosít Vállalkozó részére. Nem minősül ilyennek a javítási kézikönyv, vagy egyéb olyan irat, mellyel jellegénél fogva a Vállalkozónak rendelkeznie kell.
   13. A jármű visszavétele a Vállalkozó által a Megrendelő részére átadott munkalappal és az átadáskor felvett átadólappal történik. A munkalapon a Megrendelő aláírásával igazolja az elvégzett feladatok teljesítését, a munkalap a számla mellékletét képezi. Ezen okirat a teljesítésigazolás.
   14. Vállalkozó az átvételtől az átadásig terjedő időtartamban a jármű szállítása, a járművön végzett munkák, a tárolás, Vállalkozó egyéb tevékenysége, illetve mulasztása következtében keletkezett károkért Vállalkozó teljes felelőséggel tartozik Megrendelő vagy harmadik személyek felé.
   15. Az átadott gépjárművet a Vállalkozó telephelyéről el nem viheti, vagy vitetheti, kivéve a megrendelésben szereplő munkálatok elvégzéséhez szükséges esetekben, gépjármű vizsgáztatása és próba esetén. A kárveszélyviselés ebben az esetben is a Vállalkozót terheli.
   16. Vállalkozó vállalja, hogy jelen szerződés keretében az alábbi határidőkön belül elvégzi a Megrendelő által megrendelt szolgáltatásokat:

* a fődarab megbontással nem járó javítások, technikai kiszolgálások: 2 munkanapon belül;
* a fődarab megbontásával járó munkák: 5 munkanapon belül,
* műszaki vizsgáztatás: felkészítéstől a sikeres vizsgáig 5 munkanapon belül.
  1. A szolgáltatás teljesítési határideje a gépkocsi Vállalkozó általi átvételétől kezdődik.
  2. Pótmegrendelésnél a teljesítési határidő a megrendelésre tett árajánlat megrendelői jóváhagyásától újraindul. Az árajánlatot 1 munkanapon belül kell elkészíteni.
  3. Nem eredményezi a teljesítési határidő módosulását az elhárítható, illetve a Vállalkozó által kellő gondossággal előre látható okok miatt bekövetkezett késedelem.
  4. Vállalkozó kijelenti, hogy tisztában van azzal, hogy a szerződés közvetett tárgyát képező járművek közcélokat szolgálnak, így a szolgáltatás határidőben történő elvégzése a Megrendelő különösen fontos érdeke.

1. **A SZERZŐDÉS HATÁLYBALÉPÉSE, A TELJESÍTÉS HATÁRIDEJE**
2. Jelen Szerződés a Felek általi aláírását követően jön létre. A Szerződés a létrejöttét követő munkanapon lép hatályba, és a hatálybalépéstől számítva **12 hónap határozott időtartamra vagy a keretösszeg kimerüléséig kötik.** Jelen szerződés megszűnik a határozott időtartam lejártával. A szerződés határozott idő lejárata előtt is megszűnik akkor, ha a keretösszeg kimerül.
3. Felek jelen szerződés vonatkozásában nettó 15.000.000 Ft, azaz nettó tizenötmillió forint keretösszeget állapítanak meg. Megrendelő nem vállal kötelezettséget a teljes keretösszeg kimerítésére. Ezen okból Vállalkozó semminemű igényt nem érvényesíthet Megrendelővel szemben.
4. Felek megállapodnak, hogy amennyiben a rendelkezésre álló keretösszeg a szerződés időtartama alatt nem merül ki, abban az esetben a Megrendelő jogosult legkésőbb a szerződés megszűnését megelőző 30. naptári napig egyoldalú nyilatkozatával meghosszabbítani a szerződés időtartamát és ezzel Vállalkozó teljesítési kötelezettségét legfeljebb további 3 hónappal.
5. **MEGRENDELŐ JOGAI ÉS KÖTELEZETTSÉGEI**
6. A Megrendelő jogosult:
   1. Vállalkozónak a jelen Szerződésben vállalt feladatai ellátásával kapcsolatos tevékenységét önállóan vagy megbízólevéllel ellátott képviselője révén ellenőrizni olyan módon, hogy Vállalkozó teljesítését Megrendelő ez irányú tevékenysége ne akadályozza. A vizsgálat alapján felfedezett hiányokat, hibákat hibajegyzékben rögzítik. Vállalkozó köteles saját költségére a hibákat és hiányosságokat kijavítani, illetve megszüntetni.
   2. más vállalkozóval elvégeztetni a kifogásolt vagy hiányolt munkákat, a Vállalkozó költségére, akár a Vállalkozó ajánlati áránál magasabb áron is, ha felszólítására a Vállalkozó a kifogásolt, vagy hiányolt munkákat nem javítja, illetve nem pótolja azt a határidőig, a Vállalkozó garanciális felelősségvállalásának megtartásával.
   3. bármely pótmunkát más Vállalkozóval elvégeztetni.
7. Megrendelő minden olyan információt átad Vállalkozónak, amely a munkavégzéshez szükséges. Állandó kapcsolatot biztosít a munkavégzés folyamán felmerült problémák megoldására.
8. Megrendelő köteles a Vállalkozó részére a Szerződés szerinti Vállalkozói Díjat megfizetni.
9. **VÁLLALKOZÓ JOGAI ÉS KÖTELEZETTSÉGEI**
10. Vállalkozó a munkát a Megrendelő képviselőjének utasításai szerint, a megrendelői érdekeknek megfelelően köteles ellátni.
11. Vállalkozó köteles Megrendelőt vagy annak képviselőjét a tevékenységéről felszólításra bármikor tájékoztatni. Vállalkozó haladéktalanul köteles tájékoztatni Megrendelőt minden rendellenességről, mely veszélyezteti a feladatok végrehajtását.
12. Megrendelőnél érvényben lévő munkavédelmi, biztonsági, valamint tűz- és vagyonvédelmi előírásokat a Vállalkozó minden körülmények között betartja.
13. Vállalkozó felelősséget vállal a tevékenységi körében bekövetkezett vagyoni és személyi károkért, de rajta kívül álló okok miatt történt károkért felelősséget nem vállal.
14. Vállalkozó köteles Megrendelő által adott valamennyi utasítást teljesíteni, eltekintve attól, ha ez jogszabály, hatósági rendelkezés megsértésére, avagy a vagyonbiztonság (ideértve az adatvagyont is) veszélyeztetésére vezetne, mivel ilyen esetben jogszerűen megtagadhatja a Vállalkozó az utasítás teljesítését. Megrendelő vagy bármely nevében eljáró személy célszerűtlen és/vagy szakszerűtlen utasítására Vállalkozó köteles Megrendelő jelen Szerződésben megnevezett kapcsolattartójának a figyelmét haladéktalanul írásban felhívni. Amennyiben felhívás ellenére is fenntartja Megrendelő az utasítást, úgy köteles azt végrehajtani, kivéve, ha az utasítás teljesítését jogszerűen megtagadhatja Vállalkozó.
15. Vállalkozó köteles a Megrendelő képviselőjét az ok feltüntetésével és a várható késedelem megjelölésével minden olyan körülményről haladéktalanul értesíteni, amely a vállalkozás eredményességét, vagy kellő időre való elvégzését veszélyezteti. A haladéktalan értesítés elmulasztásából eredő kárért Vállalkozó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
16. Amennyiben Vállalkozónak a Szerződésben nem szereplő, de a teljesítéshez szükséges egyéb információra van szüksége, köteles az információ igényéről Megrendelőt haladéktalanul értesíteni. Megrendelő vállalja, hogy Vállalkozó által észszerűen kért, a szerződésszerű teljesítéshez szükséges minden információt késedelem nélkül Vállalkozó rendelkezésére bocsátja.
17. Vállalkozó jogosult teljesítési segédeket és alvállalkozókat alkalmazni. Vállalkozó az igénybe vett teljesítési segédek és az alvállalkozók munkájáért úgy felel, mintha azt maga végezte volna.
18. Vállalkozó kijelenti, hogy a jelen szerződés időbeli hatálya alatt olyan képzett és tapasztalt személyi állománnyal és tárgyi feltételekkel, felszereléssel és eszközökkel rendelkezik, amely biztosítja szerződéses kötelezettségeink folyamatos és megfelelő minőségi teljesítését.
19. Vállalkozó vállalja, hogy a munkákat az érvényes Magyar Szabványnak és technológiai előírásoknak megfelelően végzi, melyre a Vállalkozási Díj összege vonatkozik.
20. Vállalkozó köteles megtagadni azt a megrendelést, amelynek általa vagy közreműködője által történő végrehajtása az adott gyártói/forgalmazói jótállással érintett gépkocsi vonatkozásában a jótállás elvesztését, vagy a Megrendelőnek a jótállásra kötelezettel szembeni jogi helyzetének elnehezülését okozná.
21. Az adott megrendelés alapján a Vállalkozó köteles a megrendelésben konkrétan nevesített, továbbá a gyártó/jogszabályok/szakmai szokások szerint kötelezően ellátandó feladatok elvégzésére.
22. A beépített alkatrészek tekintetében Megrendelő csak új, eredeti gyári vagy utángyártott alkatrészek beépítését fogadja el. Bontott vagy felújított alkatrész beépítésére csak a Megrendelővel történt előzetes egyeztetés után, a Megrendelő kifejezett és írásbeli hozzájárulása esetén kerülhet sor. Ez utóbbi esetben az alkatrész ellenértéke a Vállalkozó által igazolt beszerzési ár.
23. Vállalkozónak a javításokkal alkatrész-igény felmerülése esetén gondoskodnia kell a rendelkezésre nem álló alkatrészek megrendeléséről. Vállalkozó köteles olyan alkatrészszállítótól az alkatrészt megrendelni, hogy a lehető legrövidebb idő alatt megtörténjen az alkatrész leszállítása. A megrendelendő alkatrészekről és a várható beérkezésről a Megrendelőt írásban tájékoztatni szükséges, megadva az érintett megrendelő rendelésszámot. Alkatrész megrendelése esetén Vállalkozónak (egy) munkanapon belül meg kell jelölnie az alkatrész leszállításával kapcsolatos vállalt szállítási határidőt. Amennyiben a megrendelés jelen szerződésnek megfelelően történt, az alkatrész leszállítási időtartama a teljesítési határidőbe nem számít bele.
24. Vállalkozó jelen szerződés teljesítése során Audatex (norma adatbázis fajtája és megnevezése) alkalmazza, amennyiben jelen szerződés másképp nem rendelkezik.
25. A Vállalkozó csak a Megrendelő által konkrétan megrendelt javítási és karbantartási szolgáltatásokat végezheti el.
26. Vállalkozó kötelezettsége kiterjed a szolgáltatás minőségi és szakmai megfelelőségére, a határidők pontos, maradéktalan teljesítésére, valamint ezek teljesítésének visszaellenőrzésére alkalmas írásos dokumentációk és előírt nyilvántartások naprakész vezetésére.
27. Amennyiben a megrendelt munkák elvégzése során Vállalkozó a gépjárművön, a megrendelőlapon fel nem tüntetett meghibásodást észlel, köteles Megrendelőnek haladéktalanul írásban tájékoztatást adni. Külön fel kell tüntetni, ha a hiba a biztonságos forgalomban való részvételt akadályozza, vagy kizárja.
28. **A VÁLLALKOZÓI DÍJ, FIZETÉSI FELTÉTELEK**
29. A szerződés teljesítés ellenértékét képező Vállalkozói Díj összege:

|  |  |
| --- | --- |
| **Rezsióra díj (nettó HUF)** | **nettó ……… ,-Ft** |
| **Teljes körű átvizsgálás óradíja (nettó HUF)** | **nettó ……… ,-Ft** |
| **Karosszéria javítási Rezsióra díj (nettó HUF)** | **nettó ……… ,-Ft** |
| **Autóvillamosság javítási Rezsióra díj (nettó HUF)** | **nettó ……… ,-Ft** |
| **Hidraulika rendszer javítási Rezsióra díj (nettó HUF)** | **nettó ……… ,-Ft** |

1. Vállalkozói Díj, mint átalánydíj magában foglalja mindazon kockázatot, költséget és díjat, ezért Vállalkozó Megrendelővel szemben további költségigénnyel nem élhet, kivéve a Felek által a vonatkozó jogszabályok rendelkezéseinek megfelelően megrendelt, elvégzett pótmunkák ellenértékét.
2. A Vállalkozó kijelenti, hogy az átalánydíjat a Munka ismeretében adta meg.
3. Vállalkozó kijelenti, hogy a Megrendelő által rendelkezésére bocsátott információk alapján a Vállalkozói Díj kialakításához szükséges lényeges információk rendelkezésére álltak a Beszerzési Eljárás során.
4. Megrendelő kijelenti, hogy a jelen Szerződésben meghatározott tevékenység ellenértékének pénzügyi fedezetével rendelkezik, melyet saját forrásból kíván biztosítani.
5. A finanszírozás szállítói finanszírozással nem érintett (utófinanszírozás).
6. Felek rögzítik, hogy Megrendelő előleget nem biztosít.
7. A jelen szerződés, a számlázás, a kifizetés és az elszámolás pénzneme a HUF.
8. Felek rögzítik, hogy a Vállalkozó havonta, a munkalapok az általa kiállított teljesítésigazolás (a továbbiakban: **Teljesítésigazolás**) alapján jogosult a számla benyújtására.
9. Felek rögzítik, hogy a Vállalkozó a tárgyhónapot **követően haladéktalanul, de legkésőbb a tárgyhónapot követő 5 napon belül köteles** Megrendelő részére kiállítani és megküldeni a teljesítési igazolást. Felek rögzítik, hogy a szerződésszerű teljesítést igazoló dokumentumként a Megrendelő feljogosított képviselője által aláírt teljesítésigazolás fogadható el.
10. Amennyiben a Megrendelő a teljesítésigazolás aláírásával késedelembe esik Vállalkozó akkor is jogosult a számlát kiállítani, ha a Szerződés teljesítését követő 8 napon belül Megrendelő, a teljesítéssel szemben kifogással nem él tekintettel arra, hogy ebben az esetben a Felek a Szerződést, szerződésszerűen telkesítettnek tekintik.
11. Felek rögzítik, hogy a szerződésszerű teljesítés igazolására **az Üzemeltetési részleg mindenkori vezetője** jogosult.
12. Felek rögzítik, hogy a Vállalkozói díjat a Megrendelő a Vállalkozó szerződésszerű teljesítését követően a Vállalkozó által, a teljesítésigazolás birtokában és alapján kiállított számlán feltüntetett **45 napos** fizetési határidőn belül köteles megfizetni akként, hogy a Vállalkozói díj összegét egyösszegben, magyar forintban átutalja a Vállalkozó fent megjelölt számlájára a Ptk. 6:130. § (1) bekezdése szerint.
13. Felek rögzítik, hogy a Vállalkozó a számlán vevőként a következő megnevezést köteles használni: **Váci Városfejlesztő Kft., székhely: 2600 Vác, Köztársaság út 34., adószám: 14867361-2-13.**  A számla postai úton és/vagy elektronikusan is elküldhető a megrendelő címére: 2600 Vác, Köztársaság út 34. vagy [info@vacholding.hu](mailto:info@vacholding.hu).
14. Felek rögzítik, hogy a kiállításra kerülő számla mellékletét képezi:

* mindkét fél részéről aláírt, részletes teljesítés igazolás,
* rendszámokra és megrendelésekre bontott melléklet, amely tételesen tartalmazza a felhasznált anyagok, beépített alkatrészek mennyiségét és értékét, valamint a szolgáltatásokat egységnyi bontásban;
* rendszámonként és megrendelésenként a javítási munkalapok és a hozzá tartozó megrendelőlap másolata.

1. **A számla kötelező tartalmi eleme a Szerződés iktatószáma.** Vállalkozó tudomásul veszi, hogy amennyiben a számla nem tartalmazza a szerződés iktatószámát, abban az esetben Megrendelő nem köteles kiegyenlíteni a számát.
2. A számla meg kell, hogy feleljen különösen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.
3. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
4. Késedelmes fizetés esetén Megrendelő a Ptk. 6:155. § (1) bekezdése szerint meghatározott mértékű késedelmi kamatot és 2016. évi IX. törvény szerinti behajtási költségátalányt fizet Vállalkozónak.
5. **A SZERZŐDÉS MEGERŐSÍTÉSE**
6. Amennyiben az Vállalkozó olyan okból, amelyért felelős, megszegi a Szerződést, a Ptk. 6:186. § (1) bekezdése alapján késedelmi kötbér fizetésére köteles az alábbi pontok szerint.
7. Késedelmi kötbér: Felek megállapodnak abban, hogy a Vállalkozó amennyiben olyan okból, amiért felelős (Ptk. 6:186. §) a teljesítéssel késedelembe esik, kötbér megfizetésére köteles.
8. A késedelmi kötbér mértéke: 1 %/ minden megkezdett munkanap, de legfeljebb 20%.
9. A késedelemi kötbér alapja: a megrendelés nettó Vállalkozói díja.
10. A késedelmi kötbér maximális mértéke: megrendelés nettó Vállalkozói díjának 20%-a, amelynek elérése esetén Megrendelő jogosult a szerződéstől elállni (a döntése szerint a még nem teljesített munkák vonatkozásában felmondani).
11. A kötbér összegét a Megrendelő írásbeli felszólítással 8 napos fizetési határidővel jogosult követelni. Amennyiben az Vállalkozó a felszólítás kézhezvételét követő 3 napon belül érdemi (indoklásnak és annak igazolására alkalmas bizonyítékoknak a teljeskörű csatolásával) kimentést nem tesz, akkor a kötbérkövetelés elismertnek és beszámíthatónak minősül a kötbérfizetésre vonatkozó teljesítési határidő leteltét követően.
12. Felek megállapodnak abban, hogy Megrendelő jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Megrendelőnek a kötbér mértékét meghaladó kára keletkezik, azt jogosult Vállalkozó felé tovább hárítani.
13. Az Vállalkozó köteles a Megrendelőnél az Vállalkozói szerződésszegésből vagy szerződésen kívül eredő valamennyi kár megtérítésére, az erre irányuló felhívás kézhezvételét követő 15 napon belül a kötbér megfizetésére vonatkozó szabályok megfelelő alkalmazásával. Fentiek megfelelően irányadóak a Ptk. szerinti személyiségi jogi sérelmekre is.
14. A kötbérigény nem érvényesítése, vagy nem határidőben történő érvényesítése nem jelent joglemondást Megrendelő részéről.
15. A késedelemi kötbér megfizetése nem mentesít a teljesítési kötelezettség alól.
16. Vállalkozót kellékszavatossági kötelezettség terheli, melynek szabályait a Ptk. tartalmazza. Amennyiben a beépített anyagok gyártója által vállalt időtartam ennél hosszabb, akkor ez az időtartam irányadó.
17. Vállalkozó köteles mentesíteni Megrendelőt a tájékoztatás vállalkozói kézhezvételétől számított 15 napon belül mindazon hátrányos jogkövetkezmények alól, amely a Vállalkozó nem szerződésszerű teljesítéséből eredően harmadik személy a Megrendelővel szemben érvényesít.
18. Vállalkozó jogosult peres eljárás esetén – amennyiben erre jogi lehetőség van - a perbe a Megrendelő kérésére belépni, vagy Megrendelő pernyertességét a Megrendelő által kért jogszerű módokon egyébként elősegíteni. Ennek elmaradásából eredő valamennyi hátrányos következményért felelős Vállalkozó.
19. **JÓTÁLLÁS**
    * + 1. Vállalkozó jótállási kötelezettséggel tartozik az általa elvégzett munkáért, ill. a felhasznált alkatrészekért is.
        2. A jótállás időtartama:

* fődarab megbontásával járó javítás esetén \_\_ hónap,
* fődarab megbontásával nem járó javítási munka esetén \_\_ hónap.
  + - 1. Vállalkozó jótállási kötelezettsége kiterjed ezen szerződés keretein belül mindazon anyagokra és munkálatokra, amelyek közvetlenül az elvégzett javítási tevékenységgel kapcsolatosak.
      2. A jótállás kiterjed azokra a hibákra is, amely a jótállási kötelezettséggel érintett munka nem megfelelő elvégzéséből/nem megfelelő alkatrész okán a gépkocsi más elemeiben keletkezett.
      3. A megrendelő köteles írásban haladéktalanul értesíteni a Vállalkozót a jótállási idő során felmerülő bármely jótállási igényéről.
      4. A jótállási hibák körében a Vállalkozó köteles a hibát 15 napon belül teljes körűen kijavítani.
      5. Jótállást érintő vita esetén, amennyiben a felek nem tudnak megállapodni 3 napon belül, a felek közösen külső szakértőt vesznek igénybe. Amennyiben a szakértő személyéről nem tudnak megállapodni, akkor a Megrendelő székhelycíméhez legközelebb eső igazságügyi gépjárműszakértőt kell megbízni. A díjat az a fél előlegezi, amelyik álláspontját nem, vagy csak kisebb mértékben támasztja alá a szakértői vélemény.
      6. A kellékszavatosság szabályai a fentieknek megfelelően alkalmazandóak.
      7. Vállalkozó teljes körű felelősséggel tartozik azért, hogy a szolgáltatása során felhasznált anyagok, segédanyagok alkalmasak legyenek a rendeltetésszerű használatra, valamint megfeleljenek a környezetvédelmi és egészségvédelmi jogszabályok rendelkezésinek.
      8. Vállalkozó teljes kártérítési kötelezettséggel tartozik az általa végzett hibás/hiányos teljesítés ill. késedelem miatt a Megrendelőre, annak munkavállalójára, vezető tisztségviselőjére, továbbá harmadik személyre háramló károkért. A kárt a felszólítás kézhezvételét követő 5 nap alatt kell megfizetni. Amennyiben a kárt harmadik személy közvetlenül a Megrendelővel szemben érvényesíti, akkor Vállalkozó köteles a Megrendelővel együttműködni, per esetén a perbe a Megrendelő oldalán félként belépni, illetve amennyiben a Megrendelőnek fizetési kötelezettsége keletkezik vagy azt teljesítette, akkor ezen összegért helytállni.

1. **A SZERZŐDÉS MEGSZŰNÉSE, FELELŐSSÉGI SZABÁLYOK**
2. Jelen szerződés megszűnhet közös megegyezéssel, és bármelyik fél részéről történő – indokolás nélküli – a Ptk. 6:278. §-a szerinti rendes felmondással.
3. Jelen szerződés felmondással való megszüntetése során Megrendelő köteles a Vállalkozó felé a felmondás napjáig arányos díjazását számla ellenében Vállalkozó jelen szerződésben megjelölt bankszámlájára átutalni.
4. A felmondási idő 30 (harminc) nap.
5. A felmondást írásban kell közölni.
6. Megrendelő felmondása esetén köteles megtéríteni a Vállalkozónak a felmondással okozott kárt, kivéve, ha a felmondásra a Vállalkozó szerződésszegése miatt került sor.
7. Ha a szerződést Vállalkozó alkalmatlan időben mondja fel, köteles megtéríteni a Megrendelőnek a felmondással okozott kárt, kivéve, ha a felmondásra a Megrendelő szerződésszegése miatt került sor.
8. A Felek jogosultak a Szerződést azonnali hatállyal írásban felmondani (attól elállni) a másik fél súlyos szerződésszegése esetén, ha Szerződés fenntartása már nem áll a sérelmet szenvedett fél érdekében, figyelemmel a korábban leírtakra is. Ilyennek minősülnek különösen a jelen Szerződésben súlyos szerződésszegésként definiált szerződésszegések, továbbá minden olyan tevékenység vagy mulasztás, mely a Szerződés fenntartását, ill. az alapján a közbeszerzések megvalósítására vonatkozó szerződések megkötését (közvetlen megrendelés küldését ill. teljesítését) súlyosan elnehezíti vagy kizárja. Szerződésszegés esetén a sérelmet szenvedett fél köteles a szerződésszerű teljesítésre a szerződésszegő felet felszólítani, a szerződésszegés részleteit tartalmazó, az orvoslásra írásban felszólító értesítéssel. Amennyiben a szerződésszegő fél a kézhezvételét követően – az értesítésben meghatározott ésszerű határidőn belül – nem orvosolja a szerződésszegést, a Szerződés felmondható. Nem szükséges előzetes értesítés akkor, ha a szerződésszegés nem orvosolható, vagy ismétlődő, vagy olyan súlyú, ami okán a sérelmet szenvedett féltől ez nem várható el.
9. Bármely fél felmondhatja a szerződést (azonnali hatályú felmondás), ha a másik fél olyan szerződésszegést követ el, amely okán a sérelmet szenvedett félnek már nem áll érdekében a szerződés teljesítése. Az azonnali hatályú felmondást indokolni kell.
10. A jelen Szerződésben súlyos szerződésszegésnek minősülő esetek önmagukban, minden további bizonyítás vagy mérlegelés nélkül megalapozzák az ott megjelölt sérelmet szenvedett fél érdekmúlását. Továbbá a sérelmet szenvedett fél egyéb súlyos szerződésszegésre is hivatkozhat.
11. Súlyos szerződésszegésnek minősül Vállalkozó részéről különösen:
12. a Megrendelő írásbeli felszólítására, a Megrendelő által kifogásolt vagy hiányolt cselekményeket nem orvosolja vagy pótolja a megadott határidőn belül, vagy ismételten szerződésszegést követ el,
13. Vállalkozó által fizetendő késedelem esetére kikötött kötbér mértéke (érvényesíthető) eléri a maximális mértéket,
14. jogerős elmarasztaló határozatot hoznak az Vállalkozó szakmai tevékenységét érintő szabálysértés vagy bűncselekmény miatt;
15. Vállalkozó ellen jogerősen felszámolási eljárás indul, vagy végelszámolási kérelmet nyújt be,
16. Vállalkozó adószámát törlik,
17. Vállalkozó tevékenysége vagy mulasztása miatt a Megrendelő tevékenységének ellátásában olyan mértékű fennakadás, elnehezülés történik, amely a tevékenység jogszabályban ill. szerződésekben foglalt tartalommal és módon történő ellátását veszélyezteti,
18. Vállalkozó az ellenszolgáltatás változatlanságára vonatkozó előírást megsérti,
19. olyan tevékenységet vagy mulasztást tanúsít, mely a Megrendelő alaptevékenységének zavartalan végzését sérti vagy veszélyezteti,
20. Megrendelő jó hírnevét sérti vagy veszélyezteti,
21. Vállalkozó az alkalmazottai tekintetében a bejelentési és adózási kötelezettségének jogszabály szerint, határidőben nem tesz eleget,
22. Vállalkozó nem minősül átlátható szervezetnek,
23. az átláthatósági nyilatkozatban feltüntetett adatokban bekövetkezett változásokról nem a szerződésben foglaltaknak megfelelően értesítette a Megrendelőt, vagy
24. a jogszabályban vagy jelen szerződésben ekként felsorolt esetek bármelyike bekövetkezik
25. Vállalkozó jogosult a Szerződést felmondani, ha a Megrendelő
26. a szerződésszerűen teljesített szolgáltatást alapos indok nélkül nem veszi át,
27. fizetési kötelezettségének a Megrendelő az Vállalkozó írásbeli, legalább 15 napos fizetési haladékot tartalmazó felszólítása ellenére sem tesz eleget,
28. Súlyos szerződésszegésnek minősül továbbá minden olyan tevékenység vagy mulasztás, mely a Szerződés fenntartását vagy teljesítését súlyosan elnehezíti vagy kizárja.
29. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 naptári napos (fizetés teljesítésénél 15 napos) határidő mellett. Az elállási/felmondási jog gyakorlását tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha jelen Szerződés ekként rendelkezik.
30. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.
31. **KIMENTETT KÉSEDELEM, AKADÁLYKÖZLÉS**
32. **Kimentett késedelem:**
    1. Ha a teljesítési határidő kapcsán Vállalkozó, mint kötelezett késedelembe esik [Ptk. 6.153. §], úgy késedelmét kimentheti, ám közreműködőiért felel a Ptk. 6:148. § szerint. A teljesítési határidőkbe nem számít be a bizonyíthatóan Vállalkozó ellenőrzési körén kívül bekövetkezett körülmények elhárításának időtartama, amennyiben az adott körülmény elkerülése Vállalkozótól a leggondosabb eljárás mellett sem volt elvárható.
    2. A fenti körülménynek minősül a Szerződés megkötésekor előre nem látható olyan körülmény vagy esemény, amelyért Vállalkozó bizonyíthatóan nem felelős, és amely a Szerződés határidőben történő teljesítését megakadályozza, így különösen ha
       1. a késedelem oka Megrendelő közbenső szerződésszegése [Ptk. 6:150. §],
       2. a késedelem oka Megrendelő, mint jogosult átvételi késedelme [Ptk. 6:156. §],
       3. a késedelem oka Vállalkozótól független, annak oka a Szerződés szerinti beszerzési igény megvalósításában a Megrendelővel létesített jogviszony alapján – esetlegesen – részt Megrendelő harmadik személyek olyan magatartása, amely Vállalkozó határidőben történő teljesítését késlelteti.
    3. Vállalkozónak legkésőbb a tudomásszerzést követő munkanapon, hitelt érdemlő módon tájékoztatnia kell Megrendelőt a kimentett késedelemre okot adó körülményről vagy eseményről.
    4. Felek kötelessége minden ésszerű intézkedést megtenni a bekövetkező késedelem elhárítása, illetőleg minimalizálása érdekében.
    5. Felek megállapodnak, hogy Megrendelőt a kimentett késedelem esetén annak jogkövetkezményén túl egyéb kártérítési kötelezettség nem terheli, kivéve, ha Megrendelő közbenső szerződésszegése szándékosan történt.
33. **Akadályközlés:**
    1. Vállalkozó köteles Megrendelőt az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a kötelezettségei szerződésszerű elvégzését veszélyezteti (**akadályközlő levél**).
    2. A haladéktalan értesítés elmulasztásából eredő kárért Vállalkozó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
34. Vállalkozó a Szerződéses okmányokban meghatározott feladatait a jelen Szerződés XIII.6.) pontjában megnevezett kapcsolattartójával, vagy az általa írásban kijelölt más megrendelői munkavállalóval együttműködve, velük folyamatosan egyeztetve köteles teljesíteni.
35. **TITOKTARTÁSI KÖTELEZETTSÉG, KAPCSOLATTARTÓK**
36. Felek a szerződés teljesítése során tudomásukra jutott tényeket, adatokat, egyéb információkat a jelen szerződés aláírásától számított három évig üzleti titokként kötelesek kezelni, azokról tájékoztatást, felvilágosítást a másik Fél hozzájárulása nélkül harmadik személy részére nem adhat, és azokat csak a szerződésszerű teljesítés érdekében indokolt mértékben használhatja fel. Felek üzleti titokként definiálnak minden olyan adatot, melyet a külön jogszabály ekként határoz meg.
37. Felek rögzítik, hogy a vonatkozó előírások alapján a Szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
38. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
39. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
40. Felek jognyilatkozataikat – amennyiben jogszabály másként nem rendelkezik – kizárólag írásban, az átvétel helyét és idejét igazoló módon tehetik meg érvényesen. A felek a fentieken értik az elektronikus levelezés (e-mail) – fentieknek megfelelő – formáját is. A teljesítés biztonsága érdekében egyik Fél sem hivatkozhat a levelezőrendszerének meghibásodására, csak akkor, ha olyan hiba merült fel, melyről a másik Fél tudott vagy tudhatott (pl.: előzetes értesítés vagy kézbesíthetetlenségi jelentés az érintett Félhez való megérkezése). Az esetleges kommunikációs hibáról a tudomásra jutást követően haladéktalanul értesíteni kell a másik felet. Az értesítést az alábbiak szerint kell közöltnek tekinteni:
    1. kézben és átvételi igazolás ellenében történő átadás esetén az átadás időpontjában;
    2. A nem elektronikusan közölt iratot a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt sikertelen, mert az a címzett a Szerződésben megadott székhelyéről a küldőhöz
41. nem kereste” jelzéssel érkezett vissza, az iratot a kézbesítés második megkísérlésének napját,
42. „ismeretlen” vagy „elköltözött” jelzéssel érkezett vissza, az iratot a kézbesítés megkísérlésének napját

követő ötödik munkanapon kézbesítettnek kell tekinteni;

* 1. faxüzenet formában az elküldést követő munkanapon (faxigazolás megérkezése esetén);
  2. email formában az email elküldését követő munkanapon, tekintet nélkül arra, hogy e-mail elolvasásáról szóló visszaigazolást a küldő fél kapott-e vagy sem;

1. Kapcsolattartók:

|  |  |
| --- | --- |
| **Megrendelő részéről**:  Név: Vasvári Ede  E-mail: [vasvari.ede@vacholding.hu](mailto:vasvari.ede@vacholding.hu)  Tel.: +36-30/569-5332 | **Vállalkozó részéről**:  Név:  E-mail:  Tel.: |

1. Felek megállapodnak abban, hogy a Szerződés teljesítéskor a Megrendelő érdekében eljáró személy, illetve a Vállalkozó átvétellel Vállalkozó alkalmazottja a teljesítéssel kapcsolatban jognyilatkozatot tehet, ezen kérdésekben az érintett fél képviselőjének minősül.
2. Amennyiben bármelyik Fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.
3. **EGYÉB RENDELKEZÉSEK**
4. Szerződő felek megállapodnak abban, hogy a jelen szerződés hatálya alatt Vállalkozó köteles a Megrendelő rendelkezésére állni, és munkaidőben telefonon, vagy e-mail útján a Megrendelő részére a jelen szerződéshez kapcsolódóan tanácsadást nyújtani.
5. A Vállalkozó részére utasítást adó személy(ek)ben beállott változásról, annak bekövetkezésétől számított 3 napon belül a Megrendelő köteles a Vállalkozót írásban (legalább e-mail útján) értesíteni.
6. Felek rögzítik, hogy a Szerződés módosítása csak írásban érvényes.
7. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
8. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
9. felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben jogszabály ezt egyebekben nem zárja ki.

1. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
2. Jelen szerződés a Kbt. szakaszai értelmében mentes a közbeszerzési eljárás lefolytatása alól.
3. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Szerződő felek rögzítik, hogy a szerződéses jogviszonyukból keletkező vitájuk rendezése érdekében mediátori közreműködést nem vesznek igénybe, illetve jogvitájukat eseti vagy állandó választottbíróság elé nem terjesztik.
4. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni. Felek **a polgári perrendtartásról szóló 2016. évi CXXX. törvény** 27. §-a alapján megállapodnak abban, hogy a Szerződésből eredő bíróság elé tartozó vagyonjogi jogviták elbírálása kapcsán alávetik magukat a Megrendelő székhelye szerinti járásbíróság/törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
5. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a Szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a Szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a szerződés részét képezi).
6. Felek rögzítik, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. Vállalkozó kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdése 1. pontja alapján átlátható szervezetnek minősül, melyről az ajánlata részeként, továbbá a szerződés 3. számú melléklete szerinti, az Áht. 55. § szerinti információkat tartalmazó adatlapon (részletes átláthatósági nyilatkozat) tesz nyilatkozatot.
7. Vállalkozó az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen Szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdése értelmében átlátható szervezetnek minősül. Vállalkozó a nyilatkozatban foglaltak változása esetén arról haladéktalanul köteles Megrendelőt tájékoztatni. A valótlan tartalmú nyilatkozat alapján kötött visszterhes Szerződést Megrendelő felmondja vagy – ha a Szerződés teljesítésére még nem került sor – a Szerződéstől eláll.
8. Jelen szerződés elválaszthatatlan részét képezi – fizikailag nem csatolva – a beszerzési eljárás iratanyaga, kivéve döntések és döntéselőkészítő anyagok.
9. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (azaz „négy”) eredeti példányban, amelyből 3 (azaz „három”) példány Megrendelőt, 1 (azaz „egy”) példány a Vállalkozót illeti meg.

Mellékletek:

* + 1. Ajánlatkérő dokumentáció
    2. Nyertes ajánlattevő ajánlata

|  |  |
| --- | --- |
| **Váci Városfejlesztő Kft.** | **\* nyertes ajánlattevő** |
| Aláírás:  Képviseli:  dr. Varga Borbála  ügyvezető  P.H. | Aláírás:  Képviseli:  képviselő  P.H. |
| *Megrendelő* | *Vállalkozó* |
| Vác, 2023 február hó \_\_. napján | \_\_\_\_\_\_, 2023 február hó \_\_. napján |

|  |
| --- |
| **Pénzügyi ellenjegyzés** |
| Aláírás:  Szabó Katalin  Váci Városfejlesztő Kft  P.H. |
| Vác, 2023 február hó \_\_. napján |